Előterjesztés

Fácánkert Község Önkormányzata Képviselő-testületének

2014. szeptember 15. napján tartandó ülésére

4. számú napirendi pont

Tárgy: Az önkormányzat feladatának ellátását veszélyeztető helyzet elhárítását szolgáló 2014. évi rendkívüli önkormányzati támogatás iránti igény benyújtása

Előterjesztő és előadó: Tóth István polgármester  

Tisztelt Képviselő-testület!

Magyarország 2014. évi központi költségvetéséről szóló 2013. évi CCXXX. törvény 4. sz. melléklete tartalmazza az önkormányzatok számára a fejezeti tartalék jogcímén elkülönített keretösszeget. Ennek terhére az önkormányzatok működőképességük megőrzéséhez, valamint feladatának ellátását veszélyeztető helyzet elhárításához támogatási igénylést nyújthatnak be.  

A költségvetési törvényben kapott felhatalmazás alapján a támogatás igénylésének módját, a döntés menetét, a támogatás folyósításának, az elnyert támogatás felhasználásának elszámolására vonatkozó szabályokat a belügyminiszter 7/2014. (I.31.) BM számú rendelete tartalmazza. 

A támogatási igény az év során bármikor, de – legkésőbb 2014. szeptember 30-ig – igényelhető. A támogatásról a helyi önkormányzatokért felelős miniszter és az államháztartásért felelős miniszter a beérkező támogatási igények elbírálását követően folyamatosan, de legkésőbb 2014. december 20-ig együttesen dönt. A támogatás utalása a támogatási döntés meghozatalát követően soron kívül történik. 
A 2. napirendi pont előterjesztésére is hivatkozva javasoljuk a bér- és segélyfizetési kötelezettség, az iparűzési adó túlfizetés miatti, valamint a közös feladatellátáshoz kapcsolódó fizetési kötelezettség jogcímekre benyújtani az igényt. 
A támogatási igényt 2014. szeptember 30-áig lehet benyújtani, melynek többek között tartalmaznia kell a pályázat benyújtásáról szóló képviselő-testületi határozatot.
Kérem a Tisztelt Képviselő-testületet, hogy fogadja el a határozati javaslatot.  

Fácánkert, 2014. szeptember 5.









Orbán Zsolt







                       polgármester 












Határozati javaslat
az önkormányzat működőképessége megőrzését szolgáló rendkívüli önkormányzati támogatás iránt igény
1.) Fácánkert Község Önkormányzatának Képviselő-testülete úgy határoz, hogy Magyarország 2014. évi központi költségvetéséről szóló 2013. évi CCXXX. törvény 4. sz. melléklete szerinti, - a feladatának ellátását veszélyeztető helyzet elhárításához szükséges - rendkívüli önkormányzati támogatás iránt igényt nyújt be.  
2.) A képviselő-testület felhatalmazza Orbán Zsolt polgármestert, hogy az igény benyújtásáról gondoskodjék. 
Határidő: 2014. szeptember 30.

Felelős: Orbán Zsolt polgármester

